Wata Mata Ta Kashe Kanta Saboda Mijinta Zai Yi Mata Kishiya – Muryar Arewa
By Labaran Gudummawa on September 20, 2017 No Comment
Wata matar aure mai shekaru 22 da haihuwa, mai suna Hajara Bala ta kashe kanta yayinda ta fahimci cewa mijinta na shirin kara aure.
An rawaito cewa marigayiyar ‘yar kyauyen YanMallam dake Karamar Hukumar Miga ta kwankwadi maganin bera ne don bazata iya rayuwa taga mijinta da wata matar ba.
Majiyar kamfanin jaridar Daily trust ta fahimci cewa an ruga da marigayiyar zuwa asibitin Jahun dake Karamar Hukumar Jahun bayan data sha maganin beran ranar Litinin da misalin katfe 7 na yamma daga gidan mijin nata amma da misalin karfe 9 na yamman ta rigamu gidan gaskiya.
Haka kuma an ce shekaru kamar bakwai da suka gabata irin wannan lamarin ya faru a wannan garin inda wata makusanciyar marigayiyar ta kwankwadi irin wannan maganin beran itama saboda mijinta na shirin kara aure, sai dai ita bata mutu ba.
Mai Magana da Yawun ‘Yan Sandan Jihar SP Abdul Jinjiri ya tabbatar da faruwar lamarin.
kisan kai, Kishiya
Wata Mata Ta Kashe Kanta Saboda Mijinta Zai Yi Mata Kishiya added by Sagiru Ado Abubakar on September 20, 2017
Wani Darakta ya Kashe Kansa a Jihar Kogi